Diari Oficial de la Generalitat Valenciana


Sumari del DOGV 4610, del 17-10-2003 (2003/11541)

Informació pública del programa d'actuació integrada del sector 23 del Pla General d'Ordenació Urbana de Sant Joan d'Alacant.
-----------------------------------------------------------------------------------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11545


Organisme emissor
:   El Creixement de Sant Joan, SL

Tipus de document
:   Anunci

Informació pública del programa d'actuació integrada del sector 23 del Pla General d'Ordenació Urbana de Sant Joan d'Alacant. [2003/X11075]
  
La mercantil El Creixement de Sant Joan, SL, ha formulat proposta per al desenvolupament del programa d'actuació integrada del Sector 23 del Pla General d'Ordenació Urbana de Sant Joan d'Alacant, a l'empara del que preveu l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV número 2.394, 24 de novembre de 1994), amb l'objecte i característiques següents:
  
Promoure el desenrotllament urbanístic del dit sector, amb indicació de les obres a realitzar; programar els terminis per a la seua execució; establir les bases tècniques i econòmiques per a gestionar l'actuació; regular els compromisos i obligacions de l'urbanitzador que es designe a aprovar el Programa, definint les seues relacions amb l'administració i propietaris afectats; i fixant les garanties i si és procedent les sancions per incompliment de dites obligacions.
  
L'alternativa tècnica està constituïda per memòria del programa d'actuació integrada, pla parcial del sector 23, avantprojecte d'urbanització, estudi d'impacte ambiental, modificació puntual i document d'homologació, tot això del sector 23 del Pla General d'Ordenació Urbana de Sant Joan d'Alacant.
  
L'alternativa tècnica es troba protocol·litzada a la Notària d'Isabel María Mayordomo Fonts al c/ de Jaume I, 36, entresòl, 03334 Sant Joan d'Alacant (Alacant), la qual queda sotmesa a informació pública per termini de 20 dies hàbils comptats a partir de l'endemà de la publicació del seu anunci en el DOGV. Durant este termini qualsevol persona podrà comparèixer en l'expressada notària per a obtindre còpia, a la seua costa, de l'acta de protocol·lització de l'alternativa o sol·licitar que esta li siga exhibida.
  
Alhora, es fa constar la possibilitat de consultar en l'Ajuntament de Sant Joan d'Alacant les actuacions derivades de la documentació depositada en este i de presentar-hi, per a la seua incorporació a estes, tant al·legacions com alternatives tècniques que pretenguen competir amb l'exposada al públic, així com proposicions jurídic econòmiques per a executar esta alternativa o qualsevol altra que es presentara. Les proposicions jurídiques i econòmiques es presentaran durant els 5 dies següents al venciment del termini de 20 dies indicat al principi. L'acte d'obertura de pliques no tindrà lloc fins que, una vegada conclòs el termini per a presentar-les, s'acredite davant l'Ajuntament allò que s'ha previst per l'article 48.1.c), i totes les actuacions podran ser objecte de consulta i al·legació pels interessats durant els deu dies següents al d'obertura de pliques, segons establix l'article 48.2 en relació amb l'article 46.5 de la Llei Reguladora de l'Activitat Urbanística.
  
La present publicació servirà per a posar-ne en coneixement del contingut a aquells titulars cadastrals afectats, la identitat o dels quals domicili resultés desconeguda.